CELEX: 52014DP0110
Language: et
Date: 2014-02-25 00:00:00
Title: Euroopa Parlamendi 25. veebruari 2014. aasta otsus Tadeusz Cymański puutumatuse äravõtmise taotluse kohta (2013/2278(IMM))

29.8.2017   
            
            
               ET
            
            
               Euroopa Liidu Teataja
            
            
               C 285/161
            
         P7_TA(2014)0110
   Tadeusz Cymański parlamendiliikme puutumatuse äravõtmise taotlus
   Euroopa Parlamendi 25. veebruari 2014. aasta otsus Tadeusz Cymański puutumatuse äravõtmise taotluse kohta (2013/2278(IMM))
   (2017/C 285/24)
   
      Euroopa Parlament,
   
   
               —
            
            
               võttes arvesse Tadeusz Cymański puutumatuse äravõtmise taotlust, mille esitas 23. oktoobril 2013. aastal Poola Vabariigi riigiprokurör ja millest anti teada Euroopa Parlamendi täiskogu istungil 18. novembril 2013. aastal,
            
         
               —
            
            
               olles vastavalt kodukorra artikli 7 lõikele 5 Tadeusz Cymański ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamenti liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964, 10. juuli 1986, 15. ja 21. oktoobri 2008, 19. märtsi 2010 ning 6. septembri 2011. aasta otsuseid (1),
            
         
               —
            
            
               võttes arvesse Poola Vabariigi põhiseaduse artiklit 105,
            
         
               —
            
            
               võttes arvesse kodukorra artikli 5 lõiget 2, artikli 6 lõiget 1 ja artiklit 7,
            
         
               —
            
            
               võttes arvesse õiguskomisjoni raportit (A7-0099/2014),
            
         
               A.
            
            
               arvestades, et Poola Vabariigi riigiprokurör on taotlenud Euroopa Parlamendi liikme Tadeusz Cymański puutumatuse äravõtmist seoses taotlusega lubada algatada kriminaalmenetlus Euroopa Parlamendi liikme vastu, mille esitas riiklik liiklusinspektsioon seoses Poola väärteokoodeksi artikli 96 lõikega 3;
            
         
               B.
            
            
               arvestades, et vastavalt Euroopa Liidu privileegide ja immuniteetide protokolli artiklile 8 ei või Euroopa Parlamendi liikmeid üle kuulata, nende suhtes tõkendit kohaldada ega neid kohtumenetlusele allutada nende poolt oma kohustuste täitmisel avaldatud arvamuste või antud häälte tõttu;
            
         
               C.
            
            
               arvestades, et vastavalt Euroopa Liidu privileegide ja immuniteetide protokolli artiklile 9 on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               D.
            
            
               arvestades, et vastavalt Poola Vabariigi põhiseaduse artiklile 105 ei võeta saadikut vastutusele saadikumandaadi kohaldamisalasse kuuluvate tegude eest, mis pandi toime mandaadi kehtivuse ajal või ka pärast seda. Selliste tegude eest võib saadikut vastutusele võtta ainult Seimi ees ja juhul, kui ta on rikkunud kolmandate poolte õigusi, võib tema vastu kohtumenetlust alustada üksnes Seimi nõusolekul;
            
         
               E.
            
            
               arvestades, et ainult parlament saab otsustada, kas antud juhul võetakse puutumatus ära või ei; arvestades, et parlament võib otsuse langetamisel liikme puutumatuse äravõtmise kohta võtta põhjendatult arvesse parlamendiliikme ülesandeid (2);
            
         
               F.
            
            
               arvestades, et väidetav väärtegu ei ole otseselt ega ilmselt seotud Tadeusz Cymański Euroopa Parlamendi liikme kohustuste täitmisega, samuti ei ole tegemist Euroopa Parlamendi liikme kohustuste täitmisel avaldatud arvamuste või antud häältega vastavalt Euroopa Liidu privileegide ja immuniteetide protokolli (nr 7) artiklile 8;
            
         
               G.
            
            
               arvestades, et Tadeusz Cymański vastu algatatav kriminaalmenetlus ei ole seega mingil viisil seotud ülesannetega, mida ta Euroopa Parlamendi liikmena täidab;
            
         
               H.
            
            
               arvestades, et selle juhtumi puhul ei ole parlament leidnud tõendeid fumus persecutionis’e esinemise kohta, st piisavalt tõsist ja konkreetset kahtlust, et kohtumenetluse aluseks oleks kavatsus kahjustada kõnealuse parlamendiliikme poliitilist tegevust;
            
         
               I.
            
            
               arvestades, et taotlus on esitatud Tadeusz Cymański kirjaliku avalduse tagajärjel, milles ta keeldus täitmast kohustust nimetada isik, kellele ta oli andnud sõiduki, millele viidatakse riikliku liiklusinspektsiooni raportis, ning nõustus maksma 500 Poola zlotti trahvi Poola väärteokoodeksi artikli 96 lõikes 3 toodud väärteo eest;
            
         
            
               1.
            
            
               otsustab Tadeusz Cymański puutumatuse ära võtta;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamata Poola Vabariigi pädevale ametiasutusele ja Tadeusz Cymańskile.
            
         
      (1)  12. mai 1964. aasta otsus kohtuasjas 101/63: Wagner vs. Fohrmann ja Krier, EKL 1964, lk 195; 10. juuli 1986. aasta otsus kohtuasjas 149/85: Wybot vs. Faure ja teised, EKL 1986, lk 2403; 15. oktoobri 2008. aasta otsus kohtuasjas T-345/05: Mote vs. parlament, EKL 2008, lk II-2849; 21. oktoobri 2008. aasta otsus liidetud kohtuasjades C-200/07 ja C-201/07: Marra vs. De Gregorio ja Clemente, EKL 2008, lk I-7929; 19. märtsi 2010. aasta otsus kohtuasjas T-42/06: Gollnisch vs. parlament, EKL 2010, lk II-1135; 6. septembri 2011. aasta otsus kohtuasjas C-163/10: Patriciello, EKL 2011, lk I-7565.
   
      (2)  Eespool viidatud otsus kohtuasjas T-345/05: Mote v. parlament, punkt 28.